Wei si da Geistadonz in vui indianische Vejka ausbroad hod und fia mea Zammahoid gfiat hod, is a vo de Weißn und vo de Reservatbeheadn ois Gfoa ogseng woan. Desweng is vo Ofong o dageng voagonga woan. Des hod zua Eamoadung vom Haiptling Sitting Bull vo de Lakota gfiat und in da Foige zum Massaka vo Wounded Knee anno 1890, wo de US-Army ebba 350 Lakota untam friedlich Haiptling Bigfoot, de wo si scho eagem ghobt hom, gnadnlos niadagmetzlt hod.